Call of Duty: Modern Warfare Remastered

Call of Duty: Modern Warfare Remastered er et førstepersonsskytespill utviklet av Raven Software og gitt ut av Activision. Det er en nyutgave av Call of Duty 4: Modern Warfare og ble sluppet ut for PlayStation 4, Xbox One og Microsoft Windows 4. november 2017, da kun sammen med Call of Duty: Infinite Warfare ved kjøp av enten Legacy-, Digital Deluxe- eller Legacy Pro-utgavene av Infinite Warfare. Spillet ble gitt ut på nytt for seg selv 27. juni for PlayStation 4 og 27. juli for Xbox One og Microsoft Windows.

Modern Warfare Remastered bygger videre på originalspillet med flere grafiske forbedringer innen belysning, rendering, animasjoner, i tillegg til forbedrede lydeffekter og andre mindre forbedringer til spillet, mens det beholder kjernen i spillet fra Call of Duty 4: Modern Warfare. Noen av tilleggene inkluderer nye achievments, å kunne tilpasse spillfiguren sin i flerspillermodusen og cheats i enspillermodusen.

Spillet fikk positive anmeldelser fra kritikere, som rose spillets forbedrede grafikk, lyd og tillegg sammenlignet med originalspillet. Spillet ble derimot kritisert for sin utdaterte handling i enspillermodusen og noen problemer med fiendenes kunstige intelligens. Det var også delte meninger rundt flere deler av spillet og om det var utdatert eller bare enkelt sammenlignet med nyere spill. Activision ble også kritiser for å ikke gi ut spillet for seg selv til å begynne med, blant andre beslutninger rundt tillegg solgt til spillet i etterkant av utgivelsen.

 Spillet 
Call of Duty: Modern Warfare Remastered beholder i all hovedsak samme spilling som originalspillet, med små endringer. Våpenmodellen er nå synlig mens man ligger, i tillegg til at når man bruker våpen med kikkertsikte, kan man se noe utenfor siktet. Omgivelsene utenfor siktet er ute av fokus og ikke zoomet inn, i motsetning til originalspillet, hvor alt utenfor det man kunne se gjennom siktet bare ble vist som svart. Gjennom enspillermodusen vises det nå noen forhåndsanimerte scener, som tidligere ikke var representert, blant annet når man skjærer gjennom bindingene til en annen soldat i troppen som ble fanget av fienden. I tillegg kan man nå i flerspillermodusen inspisere våpenet sitt, for å kunne se det fra flere vinkler.

Enspillermodusen har fortsatt de samme samleobjektene og cheatsene som før, men noen flere cheats har blitt lagt til, som kan blant annet skru på en overdreven fysikkmodus, som gjør at fiender fyker bakover når de blir skutt, og at alle de andre spillfigurenes hoder blir erstattet med vannmeloner. Ellers introduserer spillet støtte for PlayStation Network trophys (siden originalspillet ble sluppet ut før denne funksjonen var tilgjengelig), tilsvarende Xbox Live achievements, i tillegg til noen nye utfordringer. Flerspillermodusen har de samme våpnene, killstreaks, og spillmoduser. Noen flere spillmoduser som ble introdusert i senere Call of Duty-spill som «Kill Confirmed», «Gun Game» og «Hardpoint», i tillegg til helt nye moduser som «Prop Hunt» har også blitt tatt med. Flerspillermodusen har nå større mulighet for å kunne tilpasse spillfiguren sin ved hjelp av våpenkamuflasje og figurutseende. I tillegg har en del flere våpen som ikke var med i originalspillet blitt tatt med. 

 Utvikling 
Modern Warfare Remastered ble utviklet av Raven Software, som også har utviklet flerspillermodusen i flere tidligere Call of Duty-spill. Infinity Ward har ansvaret for produksjonen av spillet. Utviklingen av nyutgaven startet tidlig i 2015, etter en underskriftskampanje på internett fikk mye oppmerksomhet. Nyutgaven har den opprinnelige enspillermodusen som i det originale spillet, i tillegg til 17 baner i fra spillets opprinnelige flerspillermodus da det blir sluppet ut; ti av dem ble sluppet ut med en gang. De syv gjenstående opprinnelige banene ble sluppet ut i en gratis utvidelsespakke i desember 2016. Denne flerspillermodusen har de samme våpnene, killstreakene og spillmodusene som det originale spillet hadde. Det ble også inkludert noen spillmoduser i flerspillerdelen som ble introdusert i senere Call of Duty-spill, som ikke var med i det originale spillet, blant annet «Kill Confirmed», «Gun Game» og «Hardpoint». Disse kom i gratisoppdateringen i desember 2016. Activision har også bekreftet at flerspillermodusen i nyutgaven spilles via dedikerte servere.

 Offentliggjøring 
De første nyhetene om Modern Warfare Remastered ble først lekket på Reddit før spillet ble skikkelig offentliggjort. Det besto av et skjermbilde på et reservasjonskort for dagligvarebutikken Target, og inkluderte bilder av spesialutgavene av Call of Duty: Infinite Warfare, som inkluderer Modern Warfare Remastered.

En utvidet trailer for spillets enspillermodus ble vist kort tid etter Infinite Warfare ble vist frem under Electronic Entertainment Expo i 2016. Etter at traileren ble vist frem, ble det offentliggjort at de som hadde forhåndskjøpt (ikke forhåndsbestilt) en utgave av Infinite Warfare med nyutgaven til PlayStation 4, ville kunne nyutgaven 30 dager tidligere enn alle andre, på grunn av Sonys avtale med Activision. En video hvor nivået «Crew Expendable» i enspillerdelen spilles, ble sluppet ut 14. juli 2015. Denne videoen viser nyutgavens forbedrede grafikk og belysning. Nyutgavens flerspillermodus ble offentliggjort under Call of Duty: XP 2016-konvensjonen. Deltagere ved konvensjonen kunne spille spillets flerspillermodus der.

 Mottagelse 
Modern Warfare Remastered fikk gode kritikker, som generelt roste spillets forbedrede grafikk, lyd og andre forbedringer sammenlignet med det originalet spillet. Det ble heller beskrevet som et nylagd spill enn en remaster. Noen deler av spillet ble allikevel kritisert sammenlignet med originalspillet, spesielt siden det hadde blitt utdatet siden den gang originalspillet ble designet, blant annet fiender som det bare blir flere av hvis spilleren ikke begever seg fremover i spillet. Balanseringen av flerspillermodusen ble også kritisert, spesielt sammenlignet med nyere spill i serien. På Metacritic fikk PlayStation 4-versjonen av spillet en samlet poengsum på 83 av 100, basert på 26 anmeldelser; Xbox One-versjonen fikk en poengsum på 89, basert på seks anmeldelser.

 Noter 

 Referanser 

 Eksterne lenker 


Kategori:Dataspill fra 2016
Kategori:Call of Duty
Kategori:Førstepersonsskytespill
Kategori:Mac OS-spill
Kategori:PlayStation 4-spill
Kategori:Windows-spill
Kategori:Xbox One-spill
Kategori:Dataspill utviklet av Square Enix
Kategori:Dataspill utviklet i USA
Kategori:Dataspill lagt til England